ศูนย์ฉีดวัคซีนกลางบางซื่อ เปิดให้บริการฉีดวัคซีนป้องกันโควิด โดยเฉพาะเข็มกระตุ้นจนถึง 30 กันยายนนี้
บรรยากาศที่ศูนย์ฉีดวัคซีนกลางบางซื่อ ตลอดช่วงเช้าวันนี้ (11 ก.ย) พบว่าตั้งแต่เวลา 08.00 น. เป็นต้นมา มีประชาชนทยอยเดินทางเข้ารับบริการฉีดวัคซีนที่ประตู 2 กันกันอย่างต่อเนื่อง มีทั้งกลุ่มวัยทำงาน นักเรียน นักศึกษาและผู้สูงอายุ ภายหลังที่ศูนย์ฉีดวัคซีนกลางบางซื่อ เปิดจองคิวฉีดวัคซีนเข็มกระตุ้น ตั้งแต่เข็มที่ 3 ขึ้นไป ทั้งชนิดวัคซีนไฟเซอร์และโมเดอร์นา ผ่านการลงทะเบียนผ่านค่ายมือถือ ส่วนประชาชนที่ไม่สะดวกจองคิวล่วงหน้า สามารถเข้ารับบริการแบบ Walk in หรือเดินทางไปสถานที่ให้บริการศูนย์ฉีดวัคซีนกลางบางซื่อได้ทุกวัน ไปจนถึงวันที่ 30 กันยายนนี้ ตามประกาศของศูนย์ฉีดวัคซีนกลางบางซื่อแต่หากมีสถานการณ์ที่จำเป็นต้องเร่งฉีดอีกครั้ง ศูนย์ฉีดวัคซีนกลางบางซื่อ ได้เตรียมการตามแผน ปิดแต่พร้อมเปิดไว้แล้ว ทั้งนี้จากการสอบถามประชาชนส่วนใหญ่ พบว่า จะเป็นผู้ขอรับวัคซีนที่ Walk in เข้ามาและเป็นผู้ที่เข้ามารับบริการฉีดวัคซีนเข็มกระตุ้น เช่นกลุ่มประชาชนที่รับวัคซีนต่างกล่าวว่า รู้สึกสบายใจมากขึ้นหลังได้รับวัคซีน เนื่องจากขณะนี้สถานการณ์โควิด-19 ติดง่ายมากยิ่งขึ้น การฉีดวัคซีน นับเป็นหนึ่งวิธีที่ลดความรุนแรงได้สำหรับประชาชนทุกคนที่มารับบริการฉีดวัคซีน ขอให้นำบัตรประจำตัวประชาชนมาด้วยทุกครั้งเพื่อแทนการจองฉีดวัคซีนขณะที่ชาวต่างชาติ และต่างด้าว โปรดใช้หมายเลข CID ที่ใช้สมัครหมอพร้อม ขึ้นต้นด้วยเลข 60 แทนเลขบัตรประชาชนหรือใช้เลขพาสปอร์ตเดิมที่เคยรับบริการในเข็มก่อนหน้า เพื่อความสะดวกรวดเร็ว พร้อมขอให้ผู้มารับบริการที่ลงทะเบียนมาตรงวันเวลาจอง เพื่อสามารถเข้าจุดฉีดรับบริการได้ทันที ตั้งแต่เวลา 09.00 น.-16.00 น. จนถึงวันที่ 30 กันยายนนี้ ที่ประตู 2 ศูนย์ฉีดวัคซีนกลางบางซื่อ